CELEX: 62010CN0258
Language: et
Date: 2010-05-25 00:00:00
Title: Kohtuasi C-258/10: Eelotsusetaotlus, mille on esitanud Tribunal Dâmbovița (Rumeenia) 25. mail 2010 — Grigore Nicușor versus Regia Națională a Pădurilor — Romsilva — Direcția Silvică București

14.8.2010   
            
            
               ET
            
            
               Euroopa Liidu Teataja
            
            
               C 221/20
            
         Eelotsusetaotlus, mille on esitanud Tribunal Dâmbovița (Rumeenia) 25. mail 2010 — Grigore Nicușor versus Regia Națională a Pădurilor — Romsilva — Direcția Silvică București
   (Kohtuasi C-258/10)
   ()
   2010/C 221/33
   Kohtumenetluse keel: rumeenia
   
      Eelotsusetaotluse esitanud kohus
   
   Tribunal Dâmbovița
   
      Põhikohtuasja pooled
   
   
      Kaebuse esitaja: Grigore Nicușor
   
      Vastustaja: Regia Națională a Pădurilor — Romsilva — Direcția Silvică București (Riikliku metsaameti Romsilva Bukaresti osakond)
   
      Eelotsuse küsimused
   
   
               1.
            
            
               Kas ajavahemik, mille jooksul on metsavahil, kelle tööaeg on individuaalse töölepingu järgi kaheksa tundi päevas, kohustus tagada teatava metsatüki valve — mille puhul tal on sõltuvalt juhtumist distsiplinaar-, varaline, väärteo või kriminaalvastutus kahju eest, mis tuvastatakse piirkonnas, mida ta haldab, sõltumata sellest, millal kahju tekkis — kujutab endast „tööaega” Euroopa Parlamendi ja nõukogu [4. novembri 2003. aasta] direktiivi 2003/88/EÜ (1) tööaja korralduse teatavate aspektide kohta artikli 2 punkti 1 tähenduses?
            
         
               2.
            
            
               Kas vastus I küsimusele on teistsugune, kui metsavaht elab ametikorteris, mis asub sellel metsatükil, mille haldamine on tema ülesanne?
            
         
               3.
            
            
               Kas juhul, kui vaatamata sellele, et individuaalne tööleping näeb ette maksimaalselt kaheksatunnise tööpäeva ja neljakümnetunnise töönädala, peab metsavaht seaduse kohaselt tagama selle metsatüki alalise valve, mille haldamine on tema ülesanne, on rikutud direktiivi 2003/88/EÜ artiklit 6 „Maksimaalne iganädalane tööaeg”?
            
         
               4.
            
            
               Kas juhul, kui vastus I küsimusele on jaatav, on tööandja kohustatud tasuma aja eest, mil metsavaht peab tagama metsa valve, samasugust töötasu?
            
         
               5.
            
            
               Missugused on juhul, kui vastus I küsimusele on eitav, õigusnormid, mida kohaldatakse aja suhtes, mille jooksul on metsavaht vastutav selle metsa valvamise eest, mille haldamine on tema ülesanne?
            
         
      (1)  ELT L 299, lk 9; ELT eriväljaanne 05/04, lk 381.